Patsiendi rahulolu küsitluse kokkuvõte.

Piiri Eriarstiabi OÜ korraldas Raatuse tn 77 Raatuse Kliinikus patsientide rahulolu küsitluse silmakabineti ambulatoorsetele patsientidele algusega aprillis 2018 .

Küsimustikule sai vastata peale arsti külastust kokkuvõtte lisas toodud küsitluslehe 11 küsimusele koos lisakommentaariga. Küsimused puudutasid nii registratuuri kui ka arsti tööd.

Ankeete laekus tagasi 72 isikult.

Küsitlusele vastanutest 80,6% elasid Tartumaal, Jõgevamaal 9,7%,2,8% ei olnud elukohta märkinud .

Soo järgi oli vastanutest naisi 66,7% ja 26,4% meessoost. Ülejäänud ei olnud sugu märkinud.

Vanuse järgi kõikus vastanute vanud 6-86 eluaastani ( laste puhul oli vastajaks loomulikult lapsega kaasasolnud täiskasvanu).

Kõik vastanud olid osutatud teenusega väga rahul või üldiselt rahul. Väga rahul olid 94% küsimustele vastanutest ja üldiselt rahul 6%.

Üks vastanu elukohaga Lääne-Virumaalt vastas küsimusele: Kas tulete taas Raatuse Kliinikusse -ei ,üldiselt mitte. Seda võib käsitleda ka selliselt ,et inimene püüab saada abi ka kodukoha lähedalt, kuna teistele küsimustele vastates oli hinnang väga hea.

Küsitlusega anti hinnang erinevate arstide tegevusele, kus erisusi ei ilmnenud.

4 küsitletavat märkis segavat lärmi hoone II korruse nõustamisteenust osutava ettevõtte lapsklientide poolt.

Küsitluse tulemused on läbi arutatud töötajatega.

M. Pauklin

Piiri Eriarstiabi OÜ juhatuse liige.